CELEX: 62012CA0249
Language: sk
Date: 2013-11-07 00:00:00
Title: Spojené veci C-249/12 a C-250/12: Rozsudok Súdneho dvora (tretia komora) zo 7. novembra 2013 (návrhy na začatie prejudiciálneho konania, ktoré podal Înalta Curte de Casație și Justiție — Rumunsko) — Corina-Hrisi Tulică/Agenția Națională de Administrare Fiscală — Direcția Generală de Soluționare a Contestațiilor (C-249/12), Călin Ion Plavoșin/Direcția Generală a Finanțelor Publice Timiș — Serviciul Soluționare Contestații, Activitatea de Inspecție Fiscală — Serviciul de Inspecție Fiscală Timiș (C-250/12) (Dane — DPH — Smernica 2006/112/ES — Články 73 a 78 — Transakcie s nehnuteľnosťami vykonané fyzickými osobami — Kvalifikovanie týchto transakcií ako zdaniteľných plnení — Stanovenie dlžnej DPH v prípade, keď strany v súvislosti s touto daňou nestanovili nič v zmluve — Existencia alebo neexistencia možnosti dodávateľa získať späť DPH od nadobúdateľa — Dôsledky)

11.1.2014   
            
            
               SK
            
            
               Úradný vestník Európskej únie
            
            
               C 9/10
            
         Rozsudok Súdneho dvora (tretia komora) zo 7. novembra 2013 (návrhy na začatie prejudiciálneho konania, ktoré podal Înalta Curte de Casație și Justiție — Rumunsko) — Corina-Hrisi Tulică/Agenția Națională de Administrare Fiscală — Direcția Generală de Soluționare a Contestațiilor (C-249/12), Călin Ion Plavoșin/Direcția Generală a Finanțelor Publice Timiș — Serviciul Soluționare Contestații, Activitatea de Inspecție Fiscală — Serviciul de Inspecție Fiscală Timiș (C-250/12)
   (Spojené veci C-249/12 a C-250/12) (1)
   
   (Dane - DPH - Smernica 2006/112/ES - Články 73 a 78 - Transakcie s nehnuteľnosťami vykonané fyzickými osobami - Kvalifikovanie týchto transakcií ako zdaniteľných plnení - Stanovenie dlžnej DPH v prípade, keď strany v súvislosti s touto daňou nestanovili nič v zmluve - Existencia alebo neexistencia možnosti dodávateľa získať späť DPH od nadobúdateľa - Dôsledky)
   2014/C 9/14
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Inalta Curte de Casatie si Justitie
   
      Účastníci konania pred vnútroštátnym súdom
   
   
      Žalobcovia: Corina-Hrisi Tulică (C-249/12), Călin Ion Plavoșin (C-250/12)
   
      Žalovaní: Agenția Națională de Administrare Fiscală — Direcția Generală de Soluționare a Contestațiilor (C-249/12), Direcția Generală a Finanțelor Publice Timiș — Serviciul Soluționare Contestații, Activitatea de Inspecție Fiscală — Serviciul de Inspecție Fiscală Timiș (C-250/12)
   
      Predmet veci
   
   Návrh na začatie prejudiciálneho konania — Inalta Curte de Casație și Justiție — Výklad článkov 73 a 78 smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Zdaniteľný základ — Transakcie týkajúce sa nehnuteľností vykonané fyzickými osobami nepodliehajúcimi DPH — Prekvalifikovanie uvedených transakcií vnútroštátnymi orgánmi na zdaniteľné transakcie — Určenie zdaniteľného základu v prípade neexistencie zmienky o DPH pri uzavretí zmluvy — Odpočet čiastky DPH z ceny podľa zmluvy alebo jej pripočítanie k celkovej cene zaplatenej kupujúcim
   
      Výrok rozsudku
   
   Smernicu Rady 2006/112/ES z 28. novembra 2006 o spoločnom systéme dane z pridanej hodnoty, najmä jej články 73 a 78, treba vykladať v tom zmysle, že ak bola cena za dodanie veci určená bez akejkoľvek zmienky o dani z pridanej hodnoty a dodávateľ uvedenej veci je zdaniteľnou osobou povinnou odviesť daň z pridanej hodnoty zo zdaniteľnej transakcie, treba dohodnutú cenu v prípade, že dodávateľ nemá možnosť od nadobúdateľa získať späť daň z pridanej hodnoty vyžadovanú daňovou správou, považovať za cenu, ktorá už zahŕňa daň z pridanej hodnoty.
   
      (1)  Ú. v. EÚ C 243, 11.8.2012.